cyanic-selkie/wikianc huggingface dataset:
Αμβούργο ΣΦ
Στην Μπουντεσλίγκα
Το 1976 κερδίζει το γερμανικό κύπελλο και την επόμενη περίοδο το Κύπελλο Κυπελλούχων Ευρώπης νικώντας στον τελικό τη βελγική ΡΣΚ Άντερλεχτ. Το 1979 κατακτά το πρώτο πρωτάθλημα από ιδρύσεως Μπουντεσλίγκα με ηγέτη τον Άγγλο διεθνή Κέβιν Κίγκαν, στον οποίο απονεμήθηκε δυο φορές η Χρυσή Μπάλα, το 1978 και το 1979. Έπονται δύο συνεχόμενα πρωταθλήματα, το 1982 και το 1983, με ηγέτη το διεθνή Φέλιξ Μάγκατ. Παράλληλα, κάνει καταπληκτικές εμφανίσεις στο Κύπελλο Πρωταθλητριών. Έφτασε στον τελικό του 1980 και το κατέκτησε το 1983 νικώντας στον τελικό την Γιουβέντους με 1-0, στην Αθήνα, με προπονητή τον Ερνστ Χάπελ. Ενδιάμεσα, το 1982, έφτασε ως τον τελικό του Κυπέλλου ΟΥΕΦΑ. Η περίοδος των επιτυχιών ολοκληρώνεται με ένα ακόμα Κύπελλο Γερμανίας το 1987.
Ακολουθούν χρονιές μετριότητας, που αποφέρουν μόνον ένα Λίγκ Καπ, το 2003, και μερικές μέτριες παρουσίες στις ευρωπαϊκές διοργανώσεις εξαιρουμένης αυτής των ημιτελικών του Γιουρόπα Λιγκ το 2010 (η Ατλέτικο κατέκτησε το τρόπαιο στον τελικό που διεξήχθη στην έδρα του Αμβούργου). Αξίζει ωστόσο να αναφερθούν οι δυο παρουσίες του συλλόγου στους ομίλους του Τσάμπιονς Λιγκ, τις περιόδους, 2000-01 και 2006-07.
Χρώματα και έμβλημα
Ως χρώματα του συλλόγου επελέγησαν το χανσεατικό κόκκινο και το χρώμα της πόλης, το λευκό. Επίσης, το μπλε και το μαύρο που ήταν τα χρώματα της Γκερμάνια, της παλιότερης από τις τρεις ιδρυτικές ομάδες. Το μπλε και το μαύρο υπάρχουν και στο έμβλημα του σωματείου.
Το στάδιο
Το γήπεδο που αγωνιζόταν η ομάδα από το 1953 ως το 2000 ήταν το Volksparkstadion. Το στάδιο αυτό είχε φιλοξενήσει αρκετούς διεθνείς αγώνες, όπως αγώνες του Παγκοσμίου Κυπέλλου 1974 και του Ευρωπαϊκού Πρωταθλήματος 1988.
Το 2000 αντικαταστάθηκε από το «AOL Arena», χωρητικότητας 57.274 θεατών, από τις οποίες περίπου 10.000 είναι θέσεις ορθίων. Το γήπεδο φιλοξένησε αγώνες του τέταρτου ομίλου και έναν προημιτελικό του Παγκοσμίου Κυπέλλου 2006, που διεξήχθη στη Γερμανία. Το 2007 μετονομάστηκε σε «HSH Nordbank Arena» και τη σημερινή ονομασία του «Imtech Arena» πήρε το 2007.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1887 Κατηγορία:Αμβούργο Κατηγορία:Ιδρύσεις ποδοσφαιρικών ομάδων το 1887
Λέιφτουρ Όλαφσφιερδουρ
Εξωτερικοί σύνδεσμοι
Κατηγορία:Ποδοσφαιρικές ομάδες Ισλανδίας Κατηγορία:Ιδρύσεις ποδοσφαιρικών ομάδων το 1931
Παντελής Σαμπαλιώτης
Ο Παντελής Σαμπαλιώτης, γερμ. Pantelis Sabaliotis (1955 - 2011), ήταν Έλληνας ζωγράφος, ο οποίος γεννήθηκε στην Αγιοπηγή Καρδίτσας.
Από τα μαθητικά του χρόνια φάνηκε το ταλέντο του στη ζωγραφική. Σαν έφηβος είχε δύο συμμετοχές του σε εκθέσεις νέων στη «Στοά Τέχνης» το 1972 και στη «Διαμαρτυρία» τον Αύγουστο του 1973. Σπούδασε βυζαντινή ζωγραφική και ζωγραφική μεγάλων διαστάσεων στην Αθήνα.
Το 2005 ο Παντελής Σαμπαλιώτης σε συνεργασία με το Δήμο Καρδίτσας υλοποίησε στο αίθριο της Δημοτικής Αγοράς ανοικτό εργαστήρι ζωγραφικής. Έκανε πολλές εκθέσεις σε όλο τον κόσμο. Τα τελευταία χρόνια της ζωής του έμενε και δημιουργούσε στο Βερολίνο, όπου και πέθανε το 2011.
Βιβλιογραφία
Κατηγορία:Έλληνες ζωγράφοι
Μονή Φανερωμένης Νάξου
Η Ιερά Μονή Φανερωμένης Νάξου, σχεδόν παραθαλάσσια, βρίσκεται βορειοδυτικά του χωριού Εγγαρές Νάξου και δυτικά του χωριού Κεραμωτή Νάξου με την οποία συνδέεται με μονοπάτι. Απέχει περίπου 10 χλμ. βόρεια από τη Χώρα Νάξου επί του δυτικού οδικού άξονα Χώρα Νάξου - Απόλλωνας. Η Μονή αυτή χρονολογείται από τον 14ο αιώνα. Στα τέλη του 16ου αιώνα η Μονή Φανερωμένης Νάξου κατέστη σταυροπηγιακή Μονή μετά από σχετική απόφαση του Οικουμενικού Πατριάρχη της Κωνσταντινούπολης Θεολήπτου του Α΄ με συνέπεια να τύχει ειδικών προνομίων επί Τουρκοκρατίας.
Φανερωμένης
Οικογένεια Μουζάλωνος
Σημαντικότερα μέλη της ήταν οι :
Πηγές
Μουζάλωνες
Νικόλαος Κονταξόπουλος
Ο  Νικόλαος Κονταξόπουλος (αναφέρεται και ως Ι. Κονταξόπουλος) ήταν Έλληνας πρωτοπόρος πρωταθλητής στο στίβο και στην ενόργανη γυμναστική του Πανιωνίου Γ.Σ. κατά την τελευταία δεκαετία του 19ου αιώνα στη Σμύρνη. Διακρινόταν στους δρόμους μεσαίων αποστάσεων αλλά και στην ενόργανη γυμναστική. Συμμετείχε με επιτυχία σε διάφορους σημαντικούς αγώνες της εποχής, όπως στους Α΄ και Β΄ Πανιώνιους Αγώνες (1896, 1898) και στα Τήνια (1895).
Καριέρα
Ο Νικόλαος Κονταξόπουλος γεννήθηκε γύρω στο 1875. Δεν είναι γνωστά πολλά πράγματα για την οικογένειά του και τον τόπο καταγωγής του, αλλά ζούσε στη Σμύρνη και ήταν αθλητής του συλλόγου Γυμνάσιον Σμύρνης. Το Γυμνάσιον είχε δημιουργηθεί το 1893 από αθλητές που αποχώρησαν από το σύλλογο Ορφεύς Σμύρνης, για να ξαναενωθούν το 1898 δημιουργώντας τον Πανιώνιο Γ.Σ. Σμύρνης.
Πρωτοεμφανίζεται στον αθλητισμό τον Αύγουστο του 1895 στα «Τήνια», αγώνες που έγιναν στην Τήνο με συμμετοχή 100 και πλέον αθλητών από όλο τον ελληνικό χώρο. Περιλάμβαναν διάφορα αθλήματα και αποτέλεσαν προανάκρουσμα των Ολυμπιακών Αγώνων που ακολούθησαν την επόμενη άνοιξη. Δόθηκαν μετάλλια στους δύο πρώτους σε κάθε αγώνισμα, ασημένιο και χάλκινο, όπως στην Α΄ Ολυμπιάδα. Στους αγώνες αυτούς ο Κονταξόπουλος ήρθε τρίτος στα 1500 μ. και στο δίζυγο. Από άλλους σημειώνεται ως Ν. Κονταξόπουλος και από άλλους ως Ι. Κονταξόπουλος. Ίσως πρόκειται για δύο πρόσωπα: έναν δρομέα και έναν αθλητή γυμναστικής.
Το 1896 μετέχει στους Α΄ Δημόσιους Αγώνες της Σμύρνης που διοργάνωσε ο σύλλογός του, το Γυμνάσιον Σμύρνης, οι οποίοι από τον τύπο της πόλης αποκλήθηκαν Πανιώνιοι Αγώνες, ονομασία που τελικά επικράτησε. Εκεί κυριαρχεί στις 440 γιάρδες (402,16 μ.) με επίδοση 61.2, νίκη που θα επαναλάβει το 1898, χωρίς να είναι γνωστός ο χρόνος του. Αυτή είναι η τελευταία αγωνιστική πληροφορία που υπάρχει γι’ αυτόν τον πρωτοπόρο αθλητή.
Πηγές
Κονταξόπουλος Κονταξόπουλος Κονταξόπουλος Κατηγορία:Έλληνες αθλητές της ενόργανης γυμναστικής
Κέβιν Μπρουκς
Ο Κέβιν Μπρουκς (γέννηση: 30 Μαρτίου 1959) είναι Άγγλος συγγραφέας, γνωστός για μυθιστορήματα απευθυνόμενα σε νεαρούς ενηλίκους. Το βιβλίο του The Bunker Diary, που εκδόθηκε πρώτη φορά από την Penguin Books το 2013, απέσπασε το ετήσιο Μετάλλιο Κάρνεγκι ως το καλύτερο νέο βιβλίο για παιδιά ή νεαρούς ενηλίκους στο Ηνωμένο Βασίλειο, μία εξαιρετική αντιφατική επιλογή από τους Βρετανούς βιβλιοθηκάριους.
Βιογραφία
Ο Μπρουκς γεννήθηκε στο Έξετερ του Ντέβον της Αγγλίας το 1959 και σπούδασε ψυχολογία και φιλοσοφία στο Πανεπιστήμιο του Άστον το 1980, και πολιτιστικές σπουδές στο Λονδίνο το 1983. Στο παρελθόν είχε εργαστεί σε διάφορες δουλειές, όπως κρεματόριο, ζωολογικό κήπο, συνεργείο αυτοκινήτων και ταχυδρομείο, ωστόσο κάποια στιγμή τα εγκατέλειψε όλα και πλέον ασχολείται αποκλειστικά με τη συγγραφή. Σήμερα κατοικεί στο Μάνινγκτρι του Έσσεξ.
Εξωτερικοί σύνδεσμοι
Κατηγορία:Άγγλοι συγγραφείς
Πρωτάθλημα ποδοσφαίρου Ρωσίας 1998
Το Πρωτάθλημα ποδοσφαίρου Ρωσίας 1998 (ρωσικά: Чемпионат России по футболу 1998) ήταν το 7ο Πρωτάθλημα Ρωσίας στην ιστορία του θεσμού. Διεξήχθη από τις 28 Μαρτίου μέχρι τις 30 Νοεμβρίου 1998. Πρωτάθλητρια αναδείχθηκε η Σπαρτάκ Μόσχας.
Πηγές
Πρωτάθλημα ποδοσφαίρου Ρωσίας 1998
Εκλογές στο Ισραήλ
Οι εκλογές στο Ισραήλ διεξάγονται με το σύστημα της αναλογικής εκπροσώπησης. Ο Πρόεδρος εκλέγεται από το Κοινοβούλιο (Κνεσέτ, η οποία εκλέγεται με καθολική ψηφοφορία από το λαό για τετραετή θητεία. Σήμερα το εκλογικό όριο για την είσοδο ενός κόμματος στην Κνεσέτ είναι το 3,25%, με τον αριθμό των εδρών που καταλαμβάνει ένα κόμμα στην Κνεσέτ να είναι σε αναλογία με τον αριθμό των ψήφων που συγκεντρώνει. Η νόμιμη ηλικία απόκτησης του δικαιώματος ψήφου είναι τα 18 χρόνια.
Προεδρική εκλογή 2021
Πρόεδρος εξελέγη ο Ισαάκ Χέρτζογκ το 2021.
Προεδρική εκλογή 2014
Πρόεδρος από το Κοινοβούλιο εξελέγη τον Ιούνιο του 2014 ο Ρεουβέν Ριβλίν του κόμματος Λικούντ. Μόνο 119 ψήφοι ρίχτηκαν στην κάλπη, καθώς 1 μέλος της Κνεσέτ, ο Μέιρ Πόρους έλειπε στο εξωτερικό.
Προεδρικές εκλογές, 13 Ιουνίου 2007
Πρόεδρος της χώρας ανέλαβε ο Σιμόν Πέρες, για επταετή θητεία, στις 16 Ιουλίου του 2007.
2009
Στις πρόωρες βουλευτικές εκλογές του 2009 το Καντίμα της Λίβνι επικράτησε του δεξιού Λικούντ του πρώην πρωθυπουργού Μπενιαμίν Νετανιάχου με οριακή διαφορά μίας έδρας στην Κνεσέτ.
2013
Στις 22 Ιανουαρίου 2013, ο πρωθυπουργός Νετανιάχου και οι σύμμαχοί του κέρδισαν την επανεκλογή τους. Στις 2 Φεβρουαρίου 2013 ο Νετανιάχου έλαβε εντολή από τον πρόεδρο Σιμόν Πέρες για να σχηματίσει νέα κυβέρνηση.
Αποτελέσματα εκλογών του 2013
Τα επίσημα και τελικά αποτελέσματα επιβεβαίωσαν τη νίκη του Νετανιάχου και την άνοδο της κεντροαριστεράς.
Συμμετοχή
Η συμμετοχή σε όλες τις γενικές εκλογές του Ισραήλ από το 1949 διαμορφώνεται ως εξής:
2000AD
2000 AD είναι ο διακριτικός τίτλος ενός πρωτοπόρου Βρετανικού εβδομαδιαίου εικονογραφημένου (κόμικς) περιοδικού επιστημονικής φαντασίας, που εκδόθηκε για πρώτη φορά στις 26 Φεβρουαρίου του 1977 από την εκδοτική εταιρεία IPC και συνεχίζεται μέχρι σήμερα. Ως ανθολογία του συγκεκριμένου είδους, παρουσιάζει σε συνέχειες διάφορες περιπετειώδεις σειρές και κάθε τεύχος του ονομάζεται, εμφαντικά, ως “prog”. Από το έτος 2000 το περιοδικό έχει περιέλθει στην περιουσία της εταιρείας Rebellion Developments. Πρωτεργάτες της δημιουργίας του υπήρξαν ο εκδότης Πατ Μιλς και οι συγγραφείς Τζον Βάγκνερ και Kelvin Gosnell.
Δικαστής Ντρεντ
Η πιο γνωστή σειρά που περιέχεται στο περιοδικό είναι αυτή του Δικαστή Ντρεντ με τον τίτλο της να αναφέρεται συχνά στο εξώφυλλο και τη μορφή του συγκεκριμένου χαρακτήρα να δεσπόζει σε πολλά από τα πρωτοσέλιδα σχέδια.
Άλλες γνωστές σειρές του εντύπου
Πολύ δημοφιλείς περιπέτειες που εμφανίστηκαν κατά καιρούς ή και φιλοξενούνται ακόμη στις σελίδες του περιοδικού είναι οι περιπέτειες με τίτλους όπως Harlem Heroes, Dan Dare, M.A.C.H. 1, Invasion 1999, Rogue Trooper, Slaine, Strontium Dog, ABC Warriors, Nemesis the Warlock κ.α.
Παραπομπές
AD2000
Δημήτρης Πίττας
Ξεκίνησε την αγωνιστική του σταδιοδρομία από την ερασιτεχνική ομάδα του Γ.Σ. Πατησίων το 1974, σε ηλικία 13,5 ετών. Αναδείχθηκε πρωταθλητής Αθηνών και παράλληλα κλήθηκε και αγωνίσθηκε στην Εθνική Ομάδα των Νέων, αλλά και στην Εθνική Ομάδα Ερασιτεχνών παικτών. Το 1976 συμμετείχε στα Τελικά του Βελγίου και με τις δυο αυτές Ομάδες. Το καλοκαίρι του 1978 μεταγράφηκε στην Κόρινθο, όπου έμεινε τρεις χρονιές, κατακτώντας τίτλο πρωταθλητή Β΄Εθνικής και ανέβηκε στην Α΄Εθνική το 1979, όπου και έπαιξε το 1979-80 και το 1980-81. Από το 1981-82 αγωνιζόταν στον Εθνικό και κλήθηκε στην Εθνική Ομάδα των Ανδρών. Παράλληλα, είχε καταταγεί στην Ελληνική Αστυνομία (τότε χωροφυλακή) και αγωνιζόταν στην Εθνική Ομάδα των Ενόπλων Δυνάμεων, επί 15 έτη, ως αρχηγός. Το 1985 μεταπήδησε στον ΠΑΟΚ, ενώ είχε προτάσεις και από ΟΣΦΠ, Λόκερεν Βελγίου. Από το 1986 και για τα επόμενα τρία χρόνια ήταν ποδοσφαιριστής στην ΑΕΚ με την οποία πήρε το πρωτάθλημα του 1989, ενώ στη συνέχεια ήταν στην ΕΑΡ (Β΄Εθνικής), όπου ολοκλήρωσε την καριέρα του το 1992.
Διακρινόταν για την πολύ καλή τεχνική του κατάρτιση και το ευθύβολο και ισχυρό του σουτ, ιδιαίτερα σε εκτελέσεις φάουλ.
Νυστατίνη
Συχνές ανεπιθύμητες ενέργειες όταν εφαρμόζονται στο δέρμα περιλαμβάνουν καύση, κνησμό και εξάνθημα. Συχνές ανεπιθύμητες ενέργειες όταν λαμβάνονται από το στόμα περιλαμβάνουν έμετο και διάρροια. Κατά τη διάρκεια της εγκυμοσύνης η χρήση στον κόλπο είναι ασφαλής, ενώ δεν έχουν μελετηθεί άλλες συνθέσεις σε αυτήν την ομάδα. Λειτουργεί διαταράσσοντας την κυτταρική μεμβράνη των μυκητιακών κυττάρων.
Παραπομπές
Κατηγορία:Καρβονικά οξέα Κατηγορία:Αμίνες Κατηγορία:Λακτόνες Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Άρθρα με αλλαγμένο αναγνωριστικό EBI Κατηγορία:Αντιμολυσματικοί παράγοντες Κατηγορία:Ετεροκυκλικές ενώσεις
Βρουχάς Λασιθίου
Ο Βρουχάς είναι χωριό και έδρα ομώνυμης κοινότητας του δήμου Αγίου Νικολάου στην Περιφερειακή Ενότητα Λασιθίου της Κρήτης. Παλιότερα ανήκε στην Επαρχία Μιραμπέλλου. Βρίσκεται στην βόρεια πλευρά του Κόλπου Μιραμπέλλου και του Κρητικού Πελάγους. Απέχει 18 χιλιόμετρα από τον Άγιο Νικόλαο και 17 χιλιόμετρα από την Νέαπολη.μικρογραφία|285x285px|αριστερά|Η κοινότητα σε σχέση με τον δήμο.
Παραπομπές
κατηγορία:Χωριά του νομού Λασιθίου Κατηγορία:Δήμος Αγίου Νικολάου
Αλέξανδρος Καλούδης
Ο  Αλέξανδρος Καλούδης ή Καλλούδης  (Κρήτη ή Αθήνα, 1853 – Αθήνα, 1923) ήταν Έλληνας ζωγράφος.
Βιογραφία
Γεννήθηκε το 1853 στην Κρήτη ή στην Αθήνα και σπούδασε ζωγραφική στο Παρίσι (1875-1885) όπου υπήρξε μαθητής στο ατελιέ του Αλεξάντρ Καμπανέλ. Κατά την πολυετή παραμονή του στη γαλλική πρωτεύουσα πήρε ενεργό μέρος στα καλλιτεχνικά δρώμενα παρουσιάζοντας επί σειρά ετών δημιουργίες του στο Σαλόνι της Εταιρείας Ζώντων Καλλιτεχνών, της οποίας ήταν μέλος. Το 1881 συμμετείχε στην ίδρυση του Συλλόγου των Ωραίων Τεχνών μαζί με άλλους καλλιτέχνες όπως ο Πολυχρόνης Λεμπέσης, ο Γεώργιος Βρούτο ς, ο Λάζαρος Φυτάλης κ.ά. Το 1885 παρουσίασε έργα του στην πρώτη έκθεση του φιλολογικού συλλόγου Παρνασσός και τον επόμενο χρόνο επέστρεψε οριστικά στην Ελλάδα όπου διορίστηκε άμισθος καθηγητής στο Σχολείο των Τεχνών. Τα επόμενα χρόνια συμμετείχε σε διάφορες εκθέσεις όπως των Ολυμπίων (1888), στην έκθεση της Εταιρείας των Φιλοτέχνων (1899), στην έκθεση της Καλλιτεχνικής Ενώσεως (1900) αλλά και στην μπιενάλε της Αλεξάνδρειας το 1903. Μαθητής του υπήρξε ο Σπύρος Βασιλείου. Απεβίωσε το 1923 στην Αθήνα.
Τεχνοτροπία
Ο Καλλούδης απέκτησε κατά τη διάρκεια της μαθητείας του κοντά στον Αλεξάντρ Καμπανέλ την αίσθηση του συνόλου και την τάση για λιτές και προσεγμένες συνθέσεις. Ειδικεύτηκε στην απόδοση της νεκρής φύσης δίνοντας έμφαση στη χρωματική ποιότητα και στην υφή των πραγμάτων ενώ καταπιάστηκε και με την προσωπογραφία, παραμένοντας πιστός  στον ακαδημαϊκό ρεαλισμό.
Αναφορές
Κατηγορία:Έλληνες ζωγράφοι
Βίλμα Τσακίρη
Η Βηθλεέμ "Βίλμα" Τσακίρη (Σέρρες, 1 Ιανουαρίου 1949) είναι Ελληνίδα ηθοποιός.
Βιογραφία
Το πραγματικό της όνομα είναι Βηθλεέμ Τσακίρη. Ο πατέρας της Σταύρος ήταν Μικρασιάτης από την Προύσα και η μητέρα της Μαγδαληνή από τις Σαράντα Εκκλησιές της Ανατολικής Θράκης. Οι γονείς της ζούσαν στα Κοκκινόγεια Δράμας. Τελείωσε την πρώτη τάξη του δημοτικού στα Κοκκινόγεια Δράμας, συνέχισε στο 9ο δημοτικό σχολείο Σερρών και στο Λύκειο Θηλέων Σερρών.
Το όνειρο του θεάτρου την έφερε μετά το τέλος του σχολείου στην δραματική σχολή του “Κυριαζή Χαρατσάρη” στη Θεσσαλονίκη από όπου αποφοίτησε το 1970. Έχει συνεργαστεί με το Κρατικό Θέατρο Βορείου Ελλάδος για τέσσερα έτη, αμέσως μετά τις σπουδές στη σχολή Χαρατσάρη. Στην Αθήνα, όταν κατέβηκε, συνεργάστηκε με αρκετούς ηθοποιούς. Έχει λάβει μέρος σε πολλές κινηματογραφικές ταινίες ( «Είκοσι γυναίκες κι εγώ» κ.ά.) και τηλεοπτικές σειρές ( «Η τράπεζα», «Ένας μήνας και κάτι», «Η πολυκατοικία»).
Σύζυγός της υπήρξε ο επίσης ηθοποιός Γιάννης Ευαγγελίδης. Η κόρη τους, Καλλιόπη Ευαγγελίδη, είναι επίσης ηθοποιός. Τον Ιούλιο του 2012, η ηθοποιός βάπτισε την μικρότερη εγγονή της, Βίλμα από το Βηθλέεμ, το όνομα της .2008 -2011πρωταγωνίστησε στις σειρές Η Πολυκατοικία και 2014 Δια Ταύτα και 2019 Μην αρχίζεις τη μουρμούρα και 2021 Άσε μας ρε μαμα.
Πηγές
retroDB
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί φωνής
Πρωτάθλημα Ε.Π.Σ. Πειραιώς 1953-54
Το πρωτάθλημα της Ε.Π.Σ. Πειραιώς 1953-54 διεξήχθη σε τέσσερις κατηγορίες με τη συμμετοχή 32 συνολικά ομάδων, αφού έγιναν δεκτά έξι νέα σωματεία-μέλη. Τον τίτλο κατέκτησε ο σχεδόν μόνιμος πρωταθλητής Ολυμπιακός και προκρίθηκε στο Πανελλήνιο πρωτάθλημα ποδοσφαίρου ανδρών 1953-1954.
Αποτελέσματα
* Αγώνας κατάταξης για τη 2η θέση: Εθνικός - Ατρόμητος: 3–0.
Α2΄ Κατηγορία
* Δεν υποβιβάστηκε καμιά ομάδα.
Β΄ Κατηγορία
* Δεν υποβιβάστηκε καμιά ομάδα. ** Άνοδος στην Α2.
Γ΄ Κατηγορία
* Άνοδος στη Β΄.
Δόκιμη κατηγορία
Στη Δόκιμη κατηγορία της περιόδου 1953-54 έλαβαν μέρος συνολικά 23 σωματεία χωρισμένα σε 3 ομίλους. Τα σωματεία που συμμετείχαν ήταν τα εξής: Πρωταθλητές των 3 ομίλων αναδείχθηκαν η Α.Ε. Δ΄ Καραβά Νικαίας στον 1ο όμιλο, ο Άφοβος Νεαπόλεως στον 2ο όμιλο και η Ένωσις Προφήτη Ηλία στον 3ο όμιλο. Ύστερα από αγώνες κατάταξης μεταξύ τους, ο Άφοβος Νεαπόλεως αναδείχθηκε πρωταθλητής της Δόκιμης κατηγορίας για την περίοδο 1953-54.
Τέσσερα σωματεία έγιναν μέλη της ΕΠΣΠ και εντάχθηκαν στη Γ΄ κατηγορία της επόμενης περιόδου:
Αναφορές
Κατηγορία:Ε.Π.Σ. Πειραιώς Κατηγορία:Εγχώρια ποδοσφαιρικά πρωταθλήματα 1953-1954
917 Λύκα
Η Λύκα (Lyka) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,42. Ανακαλύφθηκε το 1915 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από το όνομα μιας φίλης της αδελφής του Νεουγμίν.
Φυσικά χαρακτηριστικά
Η μέση διάμετρος της Λύκας εκτιμάται σε 28,10 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,089. Η Λύκα περιστρέφεται γύρω από τον εαυτό της μία φορά κάθε 7 ώρες και 55 λεπτά.
Νερέτβα
μικρογραφία|Το Δέλτα του Νερέτβα Ο Νερέτβα (κροατικά & βοσνιακά: Neretva) είναι ποταμός μήκους 225 χιλιομέτρων που ρέει στη Βοσνία και Ερζεγοβίνη και την Κροατία. Είναι ένα από τα μεγαλύτερα ποτάμια του ανατολικού τμήματος της λεκάνης της Αδριατικής. Ο Νερέτβα πηγάζει σε υψόμετρο 1.095 μέτρα κάτω από τα βουνά Ζελενγκόρε και Λέβρσνικ στη Βοσνία και Ερζεγοβίνη. Είναι γνωστός από το πέρασμα του από την πόλη Μόσταρ και τις παλιές γέφυρες.
Ο Νερέτβα από τις πηγές έως τις εκβολές του τρέχει αρχικά από τα νοτιοανατολικά προς βορειοδυτικά και τη βόρεια πλευρά της Ερζεγοβίνης. Κοντά στο Κονίτς και τη Ράμα στρίβει νότια και ρέει με κατεύθυνση από βορρά προς νότο.
Στην ανώτερη πορεία του σχηματίζει φαράγγι και έπειτα χύνεται στη τεχνητή λίμνη Γιαπλάνιτσα. Από την Αδριατική ακτή και την πόλη Μέτκοβιτς και για 20 χιλιόμετρα ο Νερέτβα είναι πλωτός. Το δέλτα του διαιρείται σε δώδεκα κανάλια και δημιουργεί μια μεγάλη περιοχή που καλλιεργούνται πολλά οπωροφόρα.
Εξωτερικοί σύνδεσμοι
Κατηγορία:Ποταμοί της Βοσνίας και Ερζεγοβίνης Κατηγορία:Ποταμοί της Κροατίας
Κόπα Λιμπερταδόρες 2011
Το Κόπα Λιμπερταδόρες 2011 ήταν η 52η διοργάνωση του Κόπα Λιμπερταδόρες, το  νοτιοαμερικικό διεθνές, διασυλλογικό πρωτάθλημα ποδοσφαίρου που διοργανώνεται από την Ποδοσφαιρική Συνομοσπονδία Νοτίου Αμερικής. Διήρκεσε από τις 25 Ιανουαρίου μέχρι τις 22 Ιουνίου 2011. Νικήτρια ήταν η βραζιλιάνικη Σάντος, η οποία κέρδισε τον τρίτο τίτλο της, νικώντας την Ουρουγουανή Πενιαρόλ στον τελικό. Με την κατάκτηση του τροπαίου η Σάντος εξασφάλισε μια θέση στο Παγκόσμιο κύπελλο συλλόγων 2011 και στο Ρεκόπα Σουδαμερικάνα 2012.
Ομάδες
Η νικήτρια του Κόπα Σουδαμερικάνα 2011 δικαιούται μια θέση στη διοργάνωση. Ωστόσο, η χώρα της νικήτριας ομάδας του Κόπα Σουδαμερικάνα δεν εξασφαλίζει μια επιπλέον θέση. Η νικήτρια του Κόπα Σουδαμερικάνα εξασφαλίζει τη χαμηλότερη θέση που ήδη δικαιούται η χώρα της εάν δεν έχει προκριθεί στο Κόπα Λιμπερταδόρες μέσω του εθνικού πρωταθλήματος της χώρας.
Οι ακόλουθες ομάδες (με έντονη γραφή) προκρίθηκαν απευθείας στο δεύτερο γύρο: Οι υπόλοιπες ομάδες συμμετείχαν στον πρώτο γύρο:
Κλήρωση
Η κλήρωση της διοργάνωσης πραγματοποιήθηκε στις 25 Νοεμβρίου 2010 στην Ασουνσιόν.
1Οι ομάδες δεν είχαν πλήρως προκριθεί όταν η διεξήχθη η κλήρωση.
Πρώτος γύρος
Ο πρώτος γύρος ξεκίνησε στις 25 Ιανουαρίου και τελείωσε στις 3 Φεβρουαρίου. Η Ομάδα 1 έδωσε το δεύτερο αγώνα στην έδρα της.
Δεύτερος γύρος
Ο δεύτερος γύρος (ομίλοι) ξεκίνησε στις 9 Φεβρουαρίου και τελείωσε στις 20 Απριλίου. Οι πρώτες δύο ομάδες κάθε ομίλου προκρίθηκαν στη φάση των 16.
Νοκ-άουτ γύροι
Οι τελευταίοι τέσσερις γύροι της διοργάνωσης (γύρος των 16, προημιτελικά, ημιτελικά και τελικοί) διεξήχθησαν με τη μέθοδο νοκ-άουτ (με εντός και εκτός έδρας παιχνίδια).
Κλήρωση
Οι 16 ομάδες που προκρίθηκαν από τη φάση των ομίλων τοποθετήθηκαν σε δύο ομίλους: οι πρώτες κάθε ομίλου τοποθετήθηκαν στον πρώτο όμιλο (θέσεις 1-8) και οι δεύτερες κάθε ομίλου στο δεύτερο όμιλο (θέσεις 9-16). Η κατάταξη των ομάδων έγινε βάση των: 1. Βαθμών, 2. Διαφορά τερμάτων, 3. Γκολ υπέρ, 4. Εκτός έδρας γκολ, 5. Κλήρωση.
Διάγραμμα
Σε όλες τις περιπτώσεις, η πρώτη ομάδα που αναφέρεται για κάθε αγώνα έδωσε το δεύτερο αγώνα εντός έδρας.
Γύρος των 16
Ο γύρος των 16 ξεκίνησε στις 26 Απριλίου και τελείωσε στις 5 Μαΐου.
Προημιτελικά
Οι αγώνες της προημιτελικής φάσης διεξήχθησαν από τις 11 μέχρι τις 19 Μαΐου. Η πρώτη ομάδα που αναφέρεται έδωσε το δεύτερο αγώνα εντός έδρας.
Ημιτελικά
Οι αγώνες της ημιτελικής φάσης διεξήχθησαν από τις 25 Μαΐου μέχρι τις 2 Ιουνίου. Η πρώτη ομάδα που αναφέρεται έδωσε το δεύτερο αγώνα εντός έδρας.
Τελικοί
Οι τελικοί διεξήχθησαν σε δύο αγώνες, με την ομάδα που είχε τη ψηλότερη θέση στην κατάταξη, να δίνει το δεύτερο αγώνα ως γηπεδούχος. Αν υπήρχε ισοβαθμία στους βαθμούς και στη διαφορά τερμάτων στο τέλος του δεύτερου αγώνα, δεν εφαρμοζόταν ο κανόνας του εκτός έδρας γκολ και οι δύο ομάδες έπαιζαν παράταση μισής ώρας. Αν και στο τέλος της παράτασης οι ομάδες ήταν ισόπαλες, ο τίτλος κρινόταν στη διαδικασία των πέναλτι.
Η Σάντος κέρδισε με 4 -1 βαθμούς της Πενιαρόλ.
Μπρίτνεϊ Γκράινερ
Η Μπρίτνεϊ Γιεβέτ Γκράινερ (αγγλικά: Brittney Yevette Griner) (γενν. 18 Οκτωβρίου 1990) είναι Αμερικανίδα επαγγελματίας καλαθοσφαιρίστρια, η οποία αγωνίζεται ως σέντερ για τους Φοίνιξ Μέρκιουρι του WNBA. Έπαιξε κολεγιακή καλαθοσφαίριση για τους Μπέιλορ Μπερς. Είναι η μόνη καλαθοσφαιρίστρια του NCAA που σημείωσε 2.000 πόντους και είχε 500 κοψίματα.
Το 2009, η Γκράινερ ονομάστηκε Νο. 1 καλαθοσφαιρίστρια λυκείου της χώρας από το Rivals.com. Επιλέχθηκε στην Παναμερικανική ομάδα το 2009. Το 2012, έλαβε το Βραβείο ESPY για την Κορυφαία Αθλήτρια. Το 2013, επιλέχθηκε ως η πρώτη γενική επιλογή στο ντραφτ εκείνης της χρονιάς, από τους Φοίνιξ Μέρκιουρι, με τους οποίους κέρδισε το πρωτάθλημα WNBA το 2014 και έγινε οκτώ φορές All-Star. Έχει ύψος 206 εκατοστά και έχει άνοιγμα χεριών 222 εκατοστών.
Η Γκράινερ οδήγησε την Εθνική ΗΠΑ στην κατάκτηση του χρυσού μεταλλίου στους Ολυμπιακούς Αγώνες του 2016 στο Ρίο ντε Τζανέιρο. Το 2020, η Γκράινερ διαμαρτυρήθηκε για το Star Spangled Banner και δήλωσε ότι δεν θα ήταν στο γήπεδο όσο παιζόταν ο εθνικός ύμνος κατά την έναρξη των αγώνων. Η Γκράινερ κλήθηκε στην εθνική ομάδα για τους Ολυμπιακούς Αγώνες του 2020, (που διεξήχθησαν το 2021 στο Τόκιο της Ιαπωνίας), όπου κέρδισε το δεύτερο χρυσό της μετάλλιο. Είναι επίσης δύο φορές νικήτρια του Παγκοσμίου Κυπέλλου Γυναικών με την Εθνική ΗΠΑ (2014 και 2018).
Τον Φεβρουάριο του 2022, η Γκράινερ συνελήφθη από Ρώσους τελωνειακούς υπαλλήλους, αφού στις αποσκευές της βρέθηκαν φυσίγγια που περιείχαν χασισέλαιο. Αργότερα συνελήφθη με την κατηγορία της λαθρεμπορίας. Η Γκράινερ έμπαινε στη Ρωσία για να παίξει στο Πρωτάθλημα Ρωσίας με την ομάδα της, την ΟΜΜΚ Γεκατερινμπούργκ, κατά τη διάρκεια της εκτός σεζόν του WNBA. Η δίκη της ξεκίνησε την 1η Ιουλίου και ομολόγησε την ενοχή της για τις κατηγορίες. Στις 4 Αυγούστου καταδικάστηκε σε εννέα χρόνια φυλάκιση. Τον Νοέμβριο του 2022, η Γκράινερ μεταφέρθηκε στη ρωσική ποινική αποικία IK-2. Κατά τη διάρκεια αυτής της περιόδου, Αμερικανοί αξιωματούχοι δήλωσαν ότι «κρατήθηκε παράνομα». Στις 8 Δεκεμβρίου, η Γκράινερ αφέθηκε ελεύθερη από τη Ρωσία, σε μια ανταλλαγή αιχμαλώτων για τον Ρώσο έμπορο όπλων Βίκτορ Μπουτ, ο οποίος είχε καταδικαστεί για συνωμοσία δολοφονίας Αμερικανών και είχε εκτίσει 10 χρόνια από την κάθειρξη 25 ετών.
Επαγγελματική σταδιοδρομία
μικρογραφία| Η Γκράινερ κάνει λέι απ σε αγώνα το 2017
Εθνική ομάδα
Τον Σεπτέμβριο του 2011, η Γκράινερ πέρασε δύο εβδομάδες παίζοντας για την εθνική ΗΠΑ ως μέρος της ευρωπαϊκής προπονητικής περιοδείας της. Η Γκράινερ ήταν η μόνη κολεγιακή παίκτρια στην ομάδα. Είχε μέσο όρο 12,8 πόντους και 7,3 ριμπάουντ σε ένα παιχνίδι με την ομάδα των ΗΠΑ στην Ευρώπη.
Η Γκράινερ επιλέχθηκε για τους δεύτερους Ολυμπιακούς Αγώνες της το 2021, μένοντας αήττητη και κερδίζοντας το χρυσό μετάλλιο ως μέλος της Εθνικής ΗΠΑ.
Προσωπική ζωή και ακτιβισμός
Το 2013, η Γκράινερ εμφανίστηκε στο εξώφυλλο του περιοδικού ESPN. Εμφανίστηκε στο «The Taboo Issue». Απεικονίζεται κρατώντας ένα φίδι, το οποίο είναι το αγαπημένο της ζώο γιατί είναι «παρεξηγημένο». Λέει: «Απλώς πρέπει να το δεις με διαφορετικό τρόπο».
Η συμφωνία υποστήριξής της με τη Nike ήταν η πρώτη φορά που η εταιρεία υπέγραψε μια τέτοια συμφωνία με έναν ανοιχτά ομοφυλόφιλο αθλητή. Η Γκράινερ συνεχίζει να πιέζει τους παραδοσιακούς ρόλους των φύλων, καθώς μοντελοποιεί τακτικά ρούχα που χαρακτηρίζονται ως «ανδρικά ρούχα» για τη Nike. Ο εκπρόσωπος της Nike, Μπράιαν Στρονγκ, δήλωσε σχετικά με την υπογραφή της Γκράινερ: «Δεν μπορούμε να μπούμε σε λεπτομέρειες, αλλά είναι ασφαλές να πούμε ότι αδράξαμε την ευκαιρία να συνεργαστούμε μαζί της επειδή σπάει το καλούπι».
Το 2020, η Γκράινερ, μαζί με την συμπαίκτριά της Μπριάνα Τέρνερ, ζήτησαν από το WNBA να σταματήσει να παίζει τον εθνικό ύμνο των Ηνωμένων Πολιτειών πριν από τους αγώνες. Έκανε τις παρατηρήσεις της αφού οι παίκτριες της Μέρκιουρι αρνήθηκαν να μπουν στο παρκέ κατά τη διάρκεια ενός παιχνιδιού προετοιμασίας στο Μπρέιντεντον της Φλόριντα. Η Γκράινερ είπε ότι διαμαρτυρόταν για τη δολοφονία της Μπρεόνα Τέιλορ ως μέρος των ευρύτερων διαδηλώσεων για το θάνατο του Τζορτζ Φλόιντ. Είπε αργότερα κατά τη διάρκεια μιας τηλεδιάσκεψης στα ΜΜΕ, «Ειλικρινά αισθάνομαι ότι δεν πρέπει να παίζουμε τον εθνικό ύμνο κατά τη διάρκεια της σεζόν. Νομίζω ότι πρέπει να λάβουμε θέση εναντίον». Είπε ότι δεν πιστεύει ότι ο εθνικός ύμνος πρέπει να παίζεται σε αθλητικές εκδηλώσεις.
Γάμος και υπόθεση ενδοοικογενειακής βίας
Στις 14 Αυγούστου 2014, η Γκράινερ αρραβωνιάστηκε τη συμπαίκτρια της, Γκλόρι Τζόνσον. Στις 22 Απριλίου 2015, συνελήφθησαν και οι δύο με την κατηγορία της επίθεσης και της κακής συμπεριφοράς, αφού η αστυνομία απάντησε σε καυγά μεταξύ των δύο στο σπίτι τους στο Φοίνιξ της Αριζόνα. Και οι δύο είχαν υποστεί κάποιους τραυματισμούς. Παρά το περιστατικό αυτό, παντρεύτηκαν τον επόμενο μήνα, στις 8 Μαΐου 2015, στο Φοίνιξ. Στις 15 Μαΐου 2015, το WNBA ανέστειλε τους Γκράινερ και Τζόνσον για επτά αγώνες τη καθεμία, αφού η Γκράινερ ομολόγησε την ενοχή του για κατηγορίες για κακή συμπεριφορά. Η Γκράινερ έπρεπε επίσης να συμπληρώσει 26 εβδομάδες συμβουλευτικής για την ενδοοικογενειακή βία.
Στις 4 Ιουνίου 2015, η Γκράινερ και η Τζόνσον αποκάλυψαν ότι η Τζόνσον ήταν έγκυος σε δίδυμα, που συνελήφθησαν με τα ωάρια της Τζόνσον μέσω εξωσωματικής γονιμοποίησης. Την επόμενη μέρα, και μετά από λιγότερο από ένα μήνα γάμου, η Γκράινερ υπέβαλε αίτηση ακύρωσης του γάμου επικαλούμενη απάτη και πίεση. Η ακύρωση απορρίφθηκε. Η Τζόνσον γέννησε δίδυμα κορίτσια στις 12 Οκτωβρίου 2015, 16 εβδομάδες πρόωρα. Η Γκράινερ διατάχθηκε να πληρώσει τη διατροφή των παιδιών στην Τζόνσον. Το διαζύγιο του ζευγαριού οριστικοποιήθηκε τον Ιούνιο του 2016.
Η Γκράινερ αρραβωνιάστηκε την Σερέλ Ουότσον τον Αύγουστο του 2018 και παντρεύτηκαν τον Ιούνιο του 2019. Η Ουότσον αργότερα άλλαξε το όνομά της σε Σερέλ Γκράινερ.
Εξωτερικοί σύνδεσμοι
Κατηγορία:Αμερικανίδες καλαθοσφαιρίστριες Κατηγορία:Σέντερ Κατηγορία:Καλαθοσφαιρίστριες Εθνικής ΗΠΑ Κατηγορία:Καλαθοσφαιριστές στους Θερινούς Ολυμπιακούς Αγώνες 2016 Κατηγορία:Αμερικανοί Ολυμπιονίκες Κατηγορία:Ολυμπιονίκες της καλαθοσφαίρισης Κατηγορία:Καλαθοσφαιριστές στους Θερινούς Ολυμπιακούς Αγώνες 2020 Κατηγορία:Καλαθοσφαιρίστριες Φοίνιξ Μέρκιουρι Κατηγορία:ΛΟΑΤ πρόσωπα από τις ΗΠΑ
918 Ίθα
Η Ίθα (Itha) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,649. Ανακαλύφθηκε το 1919 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.
Εξωτερικοί σύνδεσμοι
Ιθα
485 Γένουα
Η Γένουα (Genua) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,3. Ανακαλύφθηκε το 1902 από τον Ιταλοαυστριακό αστρονόμο Λουίτζι Καρνέρα, που παρατηρούσε από τη Χαϊδελβέργη, και πήρε το όνομά της από την πόλη Γένοβα της Ιταλίας.
Βούκα ποταμός
Ο Βούκα (κροατικά: Vuka) είναι ποταμός της Ανατολικής Κροατίας, δεξιός παραπόταμος του Δούναβη.
485 Γένουα
Φυσικά χαρακτηριστικά
Η μέση διάμετρος της Γένουας εκτιμάται σε 63,9 χιλιόμετρα (από δεδομένα του IRAS), ενώ η μάζα της σε 273 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι S (λιθώδης), ενώ το άλβεδό της είναι 0,207 (από δεδομένα του IRAS). Η Γένουα περιστρέφεται γύρω από τον εαυτό της μία φορά κάθε 17 ώρες και 35 λεπτά. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.
Βούκα ποταμός
Έχει μήκος 112 χιλιόμετρα και λεκάνη απορροής με έκταση 644 τετραγωνικά χιλιόμετρα. Εκβάλλει στο Δούναβη στην πόλη του Βούκοβαρ, η οποία πήρε το όνομά της από τον ποταμό.
Παραπομπές
Κατηγορία:Παραπόταμοι του Δούναβη Κατηγορία:Ποταμοί της Κροατίας
485 Γένουα
Εξωτερικοί σύνδεσμοι
Γενουα
Φιλελεύθερο Κόμμα (Δανία)
Το Φιλελεύθερο Κόμμα (δαν. Venstre, κυριολεκτικά αριστερά) επισήμως γνωστό ως Αριστερά, Φιλελεύθερο Κόμμα Δανίας (δαν. Venstre, Danmarks Liberale Parti) είναι πολιτικό κόμμα της Δανίας. Ιδρύθηκε το 1870 ως μέρος ενός κινήματος χωρικών εναντίον της αριστοκρατίας της εποχής. Σήμερα, το κόμμα ασπάζεται οικονομικές φιλελεύθερες ιδεολογίες υπέρ του ελεύθερου εμπορίου, ενώ είναι το μεγαλύτερο κόμμα της Δανίας. Το κόμμα συνεργάστηκε στο παρελθόν με το Συντηρητικό Λαϊκό Κόμμα και το Δανικό Λαϊκό Κόμμα.
Στις εκλογές του 2011, το κόμμα έλαβε το 26,7% των ψήφων και 47 από τις συνολικά 179 έδρες στο Φόλκετινγκ. Ο τωρινός πρωθυπουργός της Δανίας Λαρς Λόκε Ράσμουσεν ηγείται του κόμματος από το 2009, διαδεχόμενος τον Άντερς Φογκ Ράσμουσεν στην πρωθυπουργία και στην ηγεσία του κόμματος.
Το Φιλελεύθερο Κόμμα είναι ένα φιλελεύθερο κόμμα που υπερασπίζεται την σκανδιναβική αγροτική παράδοση, ενώ σήμερα υπερασπίζεται την ελεύθερη αγορά. Έχει, επίσης, χαρακτηριστεί ως κλασικό φιλελεύθερο κόμμα, μετά την έκδοση του βιβλίου Από το Κοινωνικό Κράτος στο Μειωμένο Κράτος του Άντερς Φογκ Ράσμουσεν.
Είναι μέλος της Φιλελεύθερης Διεθνούς και του Ευρωπαϊκού Φιλελεύθερου Δημοκρατικού και Μεταρρυθμιστικού Κόμματος. Έχει εκλέξει τρεις ευρωβουλευτές στο Ευρωπαϊκό Κοινοβούλιο από τους 13 που εκλέγει η Δανία, οι οποίοι εκπροσωπούνται μέσω της Συμμαχίας Φιλελευθέρων και Δημοκρατών για την Ευρώπη.
Παραπομπές
Κατηγορία:Πολιτικά κόμματα της Δανίας Κατηγορία:Φιλελεύθερα-Συντηρητικά κόμματα
Άννα Φόνσου
Η Άννα Φόνσου (Καισαριανή, 6 Ιουλίου) είναι Ελληνίδα ηθοποιός με μεγάλη κοινωνική δράση.
Βιογραφία
Μεγάλωσε στην Τήνο, από όπου είναι και η καταγωγή της. Σπούδασε στη δραματική σχολή του Δημήτρη Ροντήρη. Σπούδασε χορό με τη Ραλλού Μάνου και τραγούδι με την Πόπη Πετριόλη. Πρωτοεμφανίστηκε στο θέατρο το 1956 με το θίασο της Κατερίνας και στον κινηματογράφο το 1957 στην ταινία Το παιδί του δρόμου. Το 1965, ίδρυσε το Προσκήνιο μαζί με τους Αλέξη Σολομό και Αιμίλιο Χουρμούζιο.
Στον κινηματογράφο έπαιξε σε δεκάδες ταινίες, σχεδόν αποκλειστικά πρωταγωνιστικούς ρόλους, τόσο σε δραματικές όσο και σε κωμωδίες μαζί με διάσημους κωμικούς όπως ο Θανάσης Βέγγος με τον οποίο συμπρωταγωνίστησε σε αρκετές ταινίες. Στις αρχές της δεκαετίας του 1970 έκανε και μια σειρά ερωτικών ταινιών, κυρίως με σκηνοθέτη τον Όμηρο Ευστρατιάδη, που σήμερα θεωρούνται καλτ.
Στις βουλευτικές εκλογές του 1996 και του 2000 ήταν υποψήφια με το ΚΚΕ και στις βουλευτικές εκλογές του 2009 και του 2012 ήταν υποψήφια με το ΠΑΣΟΚ στην Α' Αθήνας.
Το 1997 ίδρυσε με δικό της κεφάλαιο το κοινωφελές ίδρυμα «Το σπίτι του Ηθοποιού» για τη φιλοξενία άπορων ηθοποιών, του οποίου αποτελεί ισόβια πρόεδρο. Κατά καιρούς ανεβάζει θεατρικές παραστάσεις τα έσοδα των οποίων διατίθενται επίσης στο «Σπίτι του Ηθοποιού». Την περίοδο 1998-2000 διετέλεσε πρόεδρος του Σωματείου Ελλήνων Ηθοποιών.
Το 2016 βραβεύτηκε με το βραβείο Νικολάου Καρόλου της Ακαδημίας Αθηνών για την κοινωνική της δράση σχετικά με το «Σπίτι του Ηθοποιού».
Υπήρξε παντρεμένη με τον θεατρικό επιχειρηματία και πολιτικό μηχανικό Κώστα Παλτόγλου, τον αρχιτέκτονα Νίκο Σοφιανό και το 1985 με τον τραγουδοποιό και μουσικοσυνθέτη Τάκη Μπουγά, μέχρι το 1993 που πήραν διαζύγιο. Χαρακτηριστικό της αγάπης τους υπήρξε το τραγούδι "Άννα" (πρώτη ερμηνεία Κώστας Καράλης) που γράφτηκε για την ίδια.
Θεατρικές παραστάσεις
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Εξωτερικοί σύνδεσμοι
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί τηλεόρασης
Σααντεντίν Ελ Οτμανί
Ο Σααντεντίν Οτμανί (Saadeddine Othmani, 16 Ιανουαρίου 1956-) είναι Μαροκινός πολιτικός και πρωθυπουργός του Μαρόκου από το 2017 έως το 2021. Προηγουμένως υπηρέτησε ως υπουργός Εξωτερικών από το 2012 ως το 2013.
Βιογραφία και σταδιοδρομία
Γεννήθηκε το 1956 στην Ινεζγκάν, κοντά στο Αγαδίρ, της περιφέρειας Σους. Απέκτησε διδακτορικό στην Ιατρική από το Πανεπιστήμιο του Χασάν Β΄ της Καζαμπλάνκα το 1986, και στην ψυχιατρική το 1994. Απέκτησε επίσης πτυχία Μάστερ και DEA στις ισλαμικές σπουδές, το 1983, 1987 και το 1999. Συνέγραψε πολλά βιβλία ψυχολογίας και το ισλαμικό δίκαιο και εργάστηκε ως αρχισυντάκτης σε πολλά περιοδικά και εκδόσεις. Το 2004, έπειτα από την αποχώρηση του Αμπντελκρίμ Αλχατίμπ από τα κοινά, ο Οτμανί έγινε αρχηγός του Κόμματος Δικαιοσύνης και Ανάπτυξης (PJD). Είναι επίσης βουλευτής του Ινεζγκάν.
Ήταν υπουργός Εξωτερικών από τις 3 Ιανουαρίου 2012 ως τις 10 Οκτωβρίου 2013 στην κυβέρνηση υπό το PJD.
Η κυβέρνησή του σχηματίστηκε στις 5 Απριλίου 2017.
Παραπομπές
Κατηγορία:Πρωθυπουργοί του Μαρόκου
Επαρχία του Αβελλίνο
Η επαρχία του Αβελλίνο (ιταλικά: Provincia di Avellino) είναι επαρχία στην περιφέρεια της Καμπανίας στην Ιταλία. Η έκτασή της είναι 2.792 χμ2 και ο πληθυσμός της φτάνει τους 439.444 (2008) κατοίκους. Έδρα της επαρχίας είναι η πόλη του Αβελλίνο (Avellino). Συνολικά, η επαρχία αριθμεί 119 δήμους.
Παλαιότερα ονομαζόταν Ιρπίνια (ιταλ.: Irpinia), από παραφθορά του αρχαίου "hirpus", ένα είδος λύκου που υπάρχει, αν και σε μειωμένους πληθυσμούς, ακόμα και σήμερα στην περιοχή, η οποία, εξάλλου, παρουσιάζει μεγάλο περιβαντολογικό ενδιαφέρον, αφού εκεί υπάρχουν δύο Εθνικά Πάρκα (Μόντι Πιτσεντίνι και Παρτένιο) και δύο οάσεις της WWF.
Η επαρχία χαρακτηρίζεται από το πολύ χαμηλό βαθμό αστικοποίησης, αφού μόνο δύο πόλεις συγκεντρώνουν πληθυσμό πάνω από 20.000 κατοίκους (Αβελλίνο και Αριάνο Ιρπίνο).
Εξωτερικοί σύνδεσμοι
Αβελλινο
Μηλίτης
thumb|250px|Φιάλη μηλίτη Ο μηλίτης είναι οινοπνευματώδες ποτό το οποίο παράγεται από την αλκοολική ζύμωση χυμού μήλων. Η περιεκτικότητά του σε οινόπνευμα ποικίλει από 1% μέχρι 8%. Ο αγγλικός νόμος ορίζει ότι ο μηλίτης πρέπει να προέρχεται από τουλάχιστον 35% χυμό μήλων (φρέσκο ή συμπυκνωμένο), ενώ στη Γαλλία ο μηλίτης πρέπει να παρασκευάζεται αποκλειστικά από μήλα.
Για την παρασκευή του μπορεί να χρησιμοποιηθεί χυμός από οποιαδήποτε ποικιλία, αλλά υπάρχουν και ποικιλίες που καλλιεργούνται ειδικά για την παραγωγή μηλίτη. Ο μηλίτης είναι δημοφιλής στο Ηνωμένο Βασίλειο, όπου γίνεται και η μεγαλύτερη κατά κεφαλή κατανάλωση και έχουν την έδρα οι μεγαλύτεροι παραγωγοί μηλίτη, συμπεριλαμβανομένης της H. P. Bulmer, της μεγαλύτερης όλων. Είναι επίσης δημοφιλής και σε μερικές άλλες περιοχές της Ευρώπης, όπως η Βρετάνη, η Νορμανδία, οι Αστούριες (ο μηλίτης της Αστούριας - Sidra de Asturias - είναι προϊόν ΠΟΠ ) και η Γερμανία.
Στην Ελλάδα η παραγωγή μηλίτη απαγορευόταν σύμφωνα με τον νόμο 2963/1922, ο οποίος ανέφερε ότι ο ζύθος ο οποίος παρασκευαζόταν εντός Ελλάδας θα παρασκευαζόταν αποκλειστικά από βύνη και λυκίσκο. Ο νόμος καταργήθηκε το 2017, επιτρέποντας την παραγωγή μηλίτη στη χώρα.
Ρα'ς αλ Γκουλ
Ο Ρα'ς αλ Γκουλ (αραβικά: رأس الغول, αγγλικά: Ra' s αλ-Gul, που στα ελληνικά σημαίνει Το κεφάλι του δαίμονα) είναι ένας φανταστικός υπερ-κακός που εμφανίζεται σε αμερικάνικα κόμικς που δημοσιεύονται από την DC Comics, συνήθως ως αντίπαλος του Batman. Δημιουργήθηκε από τον εκδότη Julius Schwartz, τον συγγραφέα Dennis O ' Ο Νιλ και τον καλλιτέχνη Νιλ Άνταμς, ο χαρακτήρας εμφανίστηκε για πρώτη φορά στο "Κόρη του Δαίμονα" του Μπάτμαν #232 (Ιούνιος 1971). Ο χαρακτήρας, που βασίστηκε αρχικά σε μεγάλο βαθμό στον κίτρινο κίνδυνο "Διάβολος γιατρός" Φου Μάντσου, από τότε έχει εξελιχθεί ουσιαστικά σε έναν από τους πιο διαρκούς εχθρούς του Batman και ανήκει στη συλλογή των αντιπάλων που συνθέτουν τη γκαλερί των απατεώνων του Batman, αν και λόγω της υψηλής του ιδιότητας ως υπέρκακου, έχει έρθει επίσης σε σύγκρουση με τον Superman και άλλους ήρωες στο DC Universe.
Το πιο αξιοσημείωτο στοιχείο είναι ότι ο ίδιος είναι ο ηγέτης της Κοινωνίας των Δολοφόνων, κι ότι το όνομα του στα αραβικά μεταφράζεται ως η "Κεφαλή του Δαίμονα". Είναι γιος του Sensei, ο πατέρας της Talia al Ghul, της Nyssa Raatko και της Dusan al Ghul, καθώς και ο παππούς από την πλευρά της Τάλια του Damian Wayne. Οι ιστορίες με τον Raʼs al Ghul αφορούν συχνά τον λάκκο του Lazarus, το οποίο αποκαθιστά την ζωή στους ετοιμοθάνατους. Ο λάκκος του Λάζαρου έχει παρατείνει σημαντικά τη ζωή του Raʼs, καθιστώντας τον ιδιαίτερα επικίνδυνο καθώς έχει βελτιώσει τις μαχητικές του ικανότητες για αιώνες.
Εξωτερικοί Σύνδεσμοι
Κατηγορία:Batman Κατηγορία:Υπερκακοί της DC Comics Κατηγορία:Φανταστικοί δικτάτορες Κατηγορία:Φανταστικοί χαρακτήρες με αθανασία Κατηγορία:Φανταστικοί επαγγελματίες δολοφόνοι
Ευρωλίγκα Γυναικών 2018–19 (υδατοσφαίριση)
Το Final Four διοργανώθηκε στο Piscina Can Llong στο Σαβαδέλ της Ισπανίας το διήμερο 19 και 20 Απριλίου του 2019. Ο τελικός παίχτηκε μεταξύ της ΚΝ Σαβαδέλ και του Ολυμπιακού. Η Σαβαδέλ νίκησε τον Ολυμπιακό με 13-11 και κέρδισε τον 5ο τίτλο στην ιστορία της.
1ος όμιλος
Οι αγώνες του 1ου ομίλου πραγματοποιήθηκαν στη Βαρκελώνη. Βαθμολογικό σύστημα: Νίκη: 3 βαθμοί, Ισοπαλία: 1 βαθμός, Ήττα: 0 βαθμοί
(Δ) Διοργανώτρια ομάδα.
2ος Όμιλος
Οι αγώνες του 2ου ομίλου πραγματοποιήθηκαν στο Κόσιτσε. Βαθμολογικό σύστημα: Νίκη: 3 βαθμοί, Ισοπαλία: 1 βαθμός, Ήττα: 0 βαθμοί
(Δ) Διοργανώτρια ομάδα.
3ος Όμιλος
(Δ) Διοργανώτρια ομάδα.
4ος Όμιλος
Οι αγώνες του 4ου ομίλου πραγματοποιήθηκαν στο Παπαστράτειο Κολυμβητήριο στον Πειραιά. Βαθμολογικό σύστημα: Νίκη: 3 βαθμοί, Ισοπαλία: 1 βαθμός, Ήττα: 0 βαθμοί
(Δ) Διοργανώτρια ομάδα.
Εξωτερικοί σύνδεσμοι
2018–19 Κατηγορία:Υδατοσφαίριση το 2018 Κατηγορία:Υδατοσφαίριση το 2019
Άνω Καλλιθέα (αποσαφήνιση)
Με την ονομασία Άνω Καλλιθέα απαντώνται δύο οικισμοί της Ελλάδας:
Δείτε επίσης
Κατηγορία:Αποσαφηνίσεις ελληνικών τοπωνυμίων
Αθηνά Αλεξάκη
Η Αθηνά Αλεξάκη γεννήθηκε στην Αμμόχωστο Κύπρου το 1941 και απεβίωσε στην Αθήνα το 2009.
Ήταν διπλωματική υπάλληλος της Κυπριακής Δημοκρατίας και υπηρέτησε σε διάφορες θέσεις της Κυπριακής Πρεσβείας στην Αθήνα. Κατά το διάστημα του απελευθερωτικού αγώνα της Κύπρου 1955-59 υπήρξε ενεργό μέλος της ΑΛΚΙΜΗΣ ΝΕΟΛΑΙΑΣ Ε.Ο.Κ.Α.. Κατά τη διάρκεια της επτάχρονης δικτατορίας συνεργάστηκε με την Ομάδα του Αλέκου Παναγούλη. Συγκεκριμένα σαν υπάλληλος της Κυπριακής Πρεσβείας είχε αποστολή να ανοίγει κάθε βδομάδα τον διπλωματικό σάκο που ερχόταν από την Κύπρο και να παραδίδει τα δέματα που είχαν εκρηκτικά στον εκπρόσωπο του Αλέκου Παναγούλη, ένα δέμα κάθε βδομάδα.
Πηγές
ΚΡΗΤΙΚΟΙ ΟΡΙΖΟΝΤΕΣ, έτος 2013, τόμος 15 (σσ. 294-309), Έκδοση του Λογοτεχνικού Συνδέσμου Ηρακλείου Κρήτης
Αλεξακη, Αθηνα
Δήμος Ίλιντεν
Ο Δήμος Ίλιντεν (Илинден ) είναι δήμος στο βόρειο μέρος της Βόρειας Μακεδονίας. Αποτελεί μέρος της Περιφέρειας Σκοπίων. Ίλιντεν ονομάζεται επίσης το χωριό στο οποίο βρίσκεται η έδρα του Δήμου Ίλιντεν. Η ονομασία προέρχεται από την Εξέγερση του Ίλιντεν.
Εξωτερικοί σύνδεσμοι
Κατηγορία:Δήμοι της Βόρειας Μακεδονίας  Κατηγορία:Περιφέρεια Σκοπίων
Θανασάκης ο πολιτευόμενος
Ο τίτλος Θανασάκης ο πολιτευόμενος μπορεί να αναφέρεται:
Μονή Φανερωμένης Σαλαμίνας
Η Ιερά Μονή Φανερωμένης Σαλαμίνας είναι ιστορικό μοναστήρι που βρίσκεται στα βορειοδυτικά παράλια της νήσου Σαλαμίνας στην οποία υπήρχε ένας πολύ παλιός και ημιερειπωμένος χριστιανικός ναός στον οποίο και βρέθηκε εικόνα της Θεοτόκου από τον Λάμπρο Καννέλο, που έκτισε και μόνασε στο μοναστήρι για να αγιοκαταταχθεί από την ορθόδοξη εκκλησία με το όνομα Όσιος Λαυρέντιος. Ανήκει εκκλησιαστικά στην Ιερά Μητρόπολη Μεγάρων και Σαλαμίνος.
Ιστορία
μικρογραφία|αριστερά|Η εικόνα της Παναγίας της "Φανερωμένης" ή "Νεοφανείσας" που βρέθηκε από τον Όσιο Λαυρέντιο.
Η ίδρυση της μονής
Ιδρυτής της Μονής είναι ο Λάμπρος Καννέλος, ένας ευσεβής χριστιανός και κάτοικος των Μεγάρων. Σύμφωνα με την εκκλησιαστική παράδοση είδε στον ύπνο του τρεις φορές την Παναγία που τον πρόσταξε να πάει στη Σαλαμίνα, στα ερείπια του ναού, ρίχνοντας το πανωφόρι του στη θάλασσα για να περάσει απέναντι. Εκείνος το έπραξε, Στις 17 Μαΐου του 1640 πήγε στο σημείο και με την βοήθεια των κατοίκων έσκαψε και βρήκε την εικόνα της Παναγίας Φανερωμένης. Κατά το έτος 1682 αναστήλωσε τον ναό και ίδρυσε στο σημείο μοναστήρι. Ο ίδιος έγινε μοναχός μαζί και η γυναίκα του, μετονομάστηκε σε Λαυρέντιος και αποσύρθηκε στο ασκητήριο του προφήτη Ηλία, νοτιοανατολικά της μονής, εκκλησάκι που σωζόταν ακέραιο ως το 1944 όπου καταστράφηκε από τους Γερμανούς. Ο Λαυρέντιος απεβίωσε την 6η Μαρτίου του 1707 και ετάφη στο μοναστήρι. Η Εκκλησία της Ελλάδος τον ανακήρυξε Όσιο, γιορτάζοντας την μνήμη του στις 7 Μαρτίου. Στον Όσιο Λαυρέντιο αποδίδεται μεγάλος αριθμός θαυμάτων από τους πιστούς.
Το καθολικό της Μονής Φανερωμένης στη συνέχεια διακοσμήθηκε με αγιογραφίες μεταβυζαντινής τέχνης που σώζονται και χρονολογούνται το έτος 1735 με αγιογράφο τον εξ Άργους, Γεώργιο Μάρκου και τους μαθητές του. Η αγιογραφία της Ιεράς Μονής Φανερωμένης περιλαμβάνει περίπου 3.530 μορφές και παραστάσεις. Στην μονή διασώζεται σημαντικός αριθμός παλαιών εγγράφων και ιστορικών κειμηλίων.
Η συνεισφορά στην περίοδο της ελληνικής επανάστασης
Στην Τουρκοκρατία αλλά και αμέσως με το ξέσπασμα της Επανάστασης η συμβολή της μονής, που τότε βρισκόταν σε πλήρη άνθηση, υπήρξε σημαντικότατη και συνεχής με την κάλυψη υλικών και χρηματικών αναγκών του Αγώνα. Στη διάρκεια της Επανάστασης του 1821, η Μονή Φανερωμένης αποτελούσε καταφύγιο του άμαχου πληθυσμού της Αθήνας, των Μεγάρων και των γύρω περιοχών. Οι μοναχοί φρόντιζαν για τη σίτιση και την περίθαλψη τόσο των αμάχων όσο και των αγωνιστών. Λόγω της ισχυρής της μάλιστα οχύρωσης θεωρήθηκε από τον τότε Μητροπολίτη Αθηνών, Διονύσιο, ασφαλές μέρος για τη φύλαξη ιερών σκευών και κειμηλίων των εκκλησιών και μονών καθώς και για τη μεταφορά της βιβλιοθήκης της Αθήνας. Την περίοδο αυτή ηγούμενος υπήρξε ο Γρηγόριος Κανέλλος, τρισέγγονος του ιδρυτή της Μονής, Οσίου Λαυρεντίου, ο οποίος εκτός από την ποιμαντική του δράση αναφέρεται πως πρόσφερε σημαντικές υπηρεσίες στη διάρκεια της Επανάστασης. Σύμφωνα με τον κώδικα των Φιλικών, τον οποίο συνέταξε ο Παναγιώτης Σέκερης  μετά το θάνατο του Σκουφά, ο ηγούμενός της, Γρηγόριος υπήρξε εξέχον μέλος της Φιλικής Εταιρίας με δράση στη μύηση νέων μελών αλλά και συμμετοχή στη μάχη του Ακροκορίνθου. Στο μοναστήρι φιλοξενήθηκαν και συνεδρίαζαν αγωνιστές που έλαβαν μέρος στις επιχειρήσεις της Αττικής, της Αθήνας και του Φαλήρου όπως οι Μακρυγιάννης, Τζαβέλας, Κριεζώτης, Δ. Υψηλάντης, Μαυροβουνιώτης, Καραϊσκάκης και άλλοι. Με τη συγκατάθεση του Γρηγορίου ο Καραϊσκάκης εγκατέστησε στο ηγουμενείο της Μονής το «γενικόν αρχηγείον ή μάλλον γενικόν φροντιστήριον». Την προσφορά της μονής στα χρόνια της ηγουμενίας του Γρηγορίου αναγνωρίζει και ο Δημήτριος Υψηλάντης, όπως φαίνεται σε τρία μικρά ενυπόγραφα σημειώματά του. Το μοναστήρι παρείχε ψωμί, στάρι, λάδι, κρασί, άλογα, ξυλεία, χρήματα για πολεμοφόδια και συντήρηση στρατιωτών και οτιδήποτε κρινόταν αναγκαίο. Ακόμη, η ανέγερση δημοτικού σχολείου στα Μέγαρα αποδίδεται σε χρηματική χορηγία της μονής. Στους χώρους της μονής, υπό τον ηγούμενο Γρηγόριο, που υπήρξε και ο ίδιος εμπειρικός γιατρός, λειτούργησε θεραπευτήριο-νοσοκομείο από το 1822 έως τις αρχές τουλάχιστον του 1826 όπου πρόσφεραν τις υπηρεσίες δύο σπουδαίοι γιατροί της Αθήνας, ο Ανάργυρος Πετράκης και ο Αθανάσιος Ζωγράφος. Η ίδρυση του υποτυπώδους νοσοκομείου στη μονή σχετίζεται πιθανόν και με τις αποδιδόμενες θεραπευτικές ιδιότητες της τίμιας κάρας του οσίου Λαυρεντίου, διαδεδομένες εκείνη την εποχή στη Σαλαμίνα, τα Μέγαρα αλλά και την ευρύτερη περιοχή της Αττικής. Τη συσχέτιση του μοναστηριού με το θεραπευτήριο, μολονότι το νοσοκομείο του Αγώνα λειτουργούσε πλέον στο Αμπελάκι Σαλαμίνας, τονίζει η λαϊκή Μούσα, δια στόματος Γεωργίου Καραϊσκάκη μετά τον τραυματισμό του στο Φάληρο, στο δημοτικό τραγούδι «Ο θάνατος του Καραΐσκου».
«Εγώ κι αν ελαβώθηκα, συντρόφοι, μη λυπάστε, πάω ταχύ στην Κούλουρη,
μεσ’ στη Φανερωμένη,πούν’ οι βασιλικοί γιατροί να γιάνουν την πληγή μου,
και να κρεμάσω τ’ άρματα επάνω στ’ Άγιο Βήμα,
κι ως τα διαβάσει ο λειτουργός θε να τα βάλω νάρθω.»
Ο Κιουταχής κατά την πολιορκία της Ακρόπολης προσπάθησε επανειλημμένως να καταλάβει τη Μονή αλλά χωρίς επιτυχία, όπως παραστατικά εκφράζει πάλι η δημώδης ποίηση.
«Χωριά και κάμποι και βουνά κι' όλα τα μοναστήρια
μα η Παναγιά της Κούλουρης, το Μέγα Μοναστήρι,
οπούχει εξήντα σήμαντρα κι' εικοσιτρείς καμπάνες,
με δεσποτάδες ιερείς, με ψάλτες ενενήντα,
στέκεται καί με πολεμά, δεν' φίνει να την πάρω.
Δεκάξη φόρμους έκανα κι' εικοσιεννιά γιουρούσια,
μα η φωτιά της μ έκαψε καί φεύγω, τήν αφίνω».
Στη διάρκεια της Επανάστασης λειτούργησε στη μονή και ορφανοτροφείο. Μετά τον θάνατο του Καραϊσκάκη, τον Μάιο του 1827, ο Γρηγόριος και οι μοναχοί άρχισαν να εγκαταλείπουν σταδιακά το μοναστήρι για λόγους ασφάλειας για να επανέλθουν μετά τις αρχές του Σεπτεμβρίου 1828 και να συνεχίσουν, παρά την οικονομική πλέον κατάρρευση της μονής, το θρησκευτικό και εθνικό έργο. Στον αύλειο χώρο της Μονής υπάρχει ο τάφος του οπλαρχηγού Γιάννη Γκούρα.
Νεότερη ιστορία
Μπροστά και επί της παραλίας στην είσοδο της Μονής βρίσκεται παλαιό οίκημα όπου έμεινε ο Άγγελος Σικελιανός από το 1933 έως 1950, με τον οποίο συναντιόταν ο Βασιλιάς Παύλος κάθε φορά που επισκεπτόταν τον ναύσταθμο της Σαλαμίνας.